ועדת הפנים והגנת הסביבה, כנסת 20, פרוטוקול מספר 582, 2018-02-28 09:00

יואב קיש: בוקר טוב, אני פותח את הישיבה.

יואב קיש: שני נושאים קצרים על סדר-היום: 1.

יואב קיש: הקמת ועדת משנה למגזר הבדואי בדרום, גם בעקבות בקשתו של חבר הכנסת טלב אבו עראר וזה גם משהו שהוועדה הולכת להתייחס אליו.

יואב קיש: כמובן שזה גם למליאת הוועדה וגם אם ירצו חברי כנסת נוספים להצטרף – יוכלו, אבל מה שחשוב לי זה שיהיה פורום קצת יותר מצומצם שיוכל להתמקד יותר בפעילות, שהיא מאוד חשובה בעיניי, וזה הנושא של הטיפול במגזר הבדואי בדרום.

יואב קיש: זו ההצעה.

יואב קיש: מישהו רוצה להתייחס?

יואב קיש: טלב, בבקשה.

טלב אבו עראר: אני רוצה להודות לך, מכובדי יושב-ראש ועדת הפנים חבר הכנסת יואב קיש, על הסכמתך להקמת ועדה כזו.

טלב אבו עראר: אנחנו, כבדואים, זקוקים לה למען רווחת התושבים הבדואים, למען הענקת זכויות בסיסיות שכל הזמן היו זקוקים להן.

טלב אבו עראר: אני מקווה שהוועדה הזו תיתן מענה לאוכלוסייה הבדואית בדרום.

טלב אבו עראר: תודה רבה, מכובדי.

יואב קיש: תודה רבה.

יואב קיש: חברי הוועדה: יושב-ראש – יואב קיש; חברי הוועדה הם חברי הכנסת בני בגין, בצלאל סמוטריץ, טלב אבו עראר וזוהיר בהלול.

יואב קיש: מי בעד הקמת הוועדה?

יואב קיש: בעד – פה אחד

יואב קיש: ההצעה להקים ועדת משנה למגזר הבדואי בדרום נתקבלה.

יואב קיש: תודה, ההצעה התקבלה פה אחד.

יואב קיש: ההצעה השניה היא הצעת חוק לתיקון פקודת המשטרה (מס' 34) (החלפת המונח אירוע אסון המוני), התשע"ח-2017, מ/1169.

יואב קיש: אתם רוצים להציג את זה בקצרה?

יואב קיש: בבקשה.

<אליעזר רוזנבאום: כן.

<אליעזר רוזנבאום: אני ממלא מקום מנכ"ל המשרד לביטחון פנים, אני גם ריכזתי את העבודה באש ובמים – אני מזכיר לכולם את השריפות הגדולות שהיו לפני למעלה משנה בחיפה, באזור זיכרון ובאזור הרי ירושלים, שבהן התמודדנו עם שריפות בהיקפים גדולים במספר זירות.

<אליעזר רוזנבאום: במסגרת התחקירים שבוצעו הוחלט שנבחן את הנושא של אסון המוני.

<אליעזר רוזנבאום: בפקודת המשטרה ב-2005 חוקק החוק.

<אליעזר רוזנבאום: יכריזו על אסון המוני כאשר יש אירוע הגורם לפגיעה חמורה בשלום הציבור, בביטחון הנפש וברכוש המתייחס לציבור גדול או לשטח גדול או אירוע שיש בו חשש לפגיעה.

<אליעזר רוזנבאום: כאמור, לרבות מחמת פגעי טבע.

<אליעזר רוזנבאום: אם אנחנו בוחנים שנים אחורה, לא השתמשו בכל האירועים – אם זה באירועים הביטחוניים, כמו עמוד ענן וצוק איתן, ואם זה באירועים אזרחיים - בהגדרה הזאת, כי להגדרה הזאת יש השלכות.

<אליעזר רוזנבאום: בחנו את הדבר הזה והגענו למסקנה בצוות שהובלתי שיש רתיעה מהמילים "אסון המוני", לכן אנחנו ממליצים.

<אליעזר רוזנבאום: בקרב חברי הוועדה זה התקבל.

יואב קיש: אבל מה חשיבות ההגדרה?

יואב קיש: מה זה נותן?

יואב קיש: אני מבין שאנשים לא רוצים להשתמש בהגדרה "אירוע אסון המוני", אבל למה המושג חשוב?

<אליעזר רוזנבאום: כל משרד או כל גוף צריך לגזור את סדר הפעולות שלו בהתאם לחומרת האירוע, לכן הקוד הזה עושה סדר בקרב הגופים – אם זה המגיבים הראשונים ואם זה משרדי הממשלה – וכל אחד צריך לעשות את הפעולות שהגדיר לעצמו.

<אליעזר רוזנבאום: זה דבר אחד.

<אליעזר רוזנבאום: הדבר השני, משטרת ישראל היא הגוף הפוקד והשולט וכולם צריכים לסור למרותה ולהפעיל את ההנחיות של משטרת ישראל בהינתן אירוע כזה, ויש לה את הסמכות ואת המרות.

<אליעזר רוזנבאום: לולא ההגדרה הזאת, אותם גופים כנראה לא היו סרים למרותה, וזה מכניס אותם למוד פעולה שבו כולם מדברים בשפה אחת וכולם פועלים בצורה אחודה כדי לטפל באותו אירוע, כולל משרדי הממשלה למיניהם.

יואב קיש: תודה רבה.

יואב קיש: מישהו מחברי הכנסת רוצה להתייחס?

יואב קיש: לא.

<עידו בן יצחק: רק תיקון אחד: לגבי המבצעים שהוזכרו כאן – עמוד ענן וצוק איתן – לא הוכרז מצב חירום משום שזה לא היה רלוונטי.

<עידו בן יצחק: מה שהוכרז במקרים האלה זה "מצב מיוחד בעורף", שזו סמכות של שר הביטחון.

<עידו בן יצחק: אבל לא הוכרז גם באירועים כמו שריפה בכרמל - - -

<אליעזר רוזנבאום: אירועים אזרחיים.

יואב קיש: אוקיי.

יואב קיש: תקרא את החוק ונתקדם.

<עידו בן יצחק: "החלפת מונח 1.

<עידו בן יצחק: בפקודת המשטרה [נוסח חדש], התשל״א-1971, בכל מקום – (1) במקום 'אירוע אסון המוני' יבוא 'אירוע חירום אזרחי'; (2) במקום באירוע אסון המוני' יבוא 'באירוע חירום אזרחי'; (3) במקום 'לאירוע אסון המוני' יבוא 'לאירוע חירום אזרחי'; (4) במקום 'באירוע האסון ההמוני' יבוא 'באירוע החירום האזרחי'; (5) במקום 'אירוע האסון ההמוני' יבוא 'אירוע החירום האזרחי'.

<עידו בן יצחק: 2.

<עידו בן יצחק: תיקון חוק מגן דוד אדום.

<עידו בן יצחק: בחוק מגן דוד אדום, התש״י-1950, בסעיף 3(או), במקום 'אירוע אסון המוני' יבוא 'אירוע חירום אזרחי.

<עידו בן יצחק: 3.

<עידו בן יצחק: תיקון חוק עבודת הנוער.

<עידו בן יצחק: בחוק עבודת הנוער, התשי״ג-1953, בסעיף 25(ב)(3)(ג), במקום 'אירוע אסון המוני' יבוא 'אירוע חירום אזרחי.

<עידו בן יצחק: 4.

<עידו בן יצחק: תיקון פקודת העיריות.

<עידו בן יצחק: בפקודת העיריות, בסעיף 233א(א)(ו), במקום 'אירוע אסון המוני הגדרתו בפקודת המשטרה' יבוא 'אירוע חירום אזרחי כהגדרתו בסעיף 90א לפקודת המשטרה'.

<עידו בן יצחק: 5.

<עידו בן יצחק: תיקון חוק שירות עבודה בשעת חירום.

<עידו בן יצחק: בחוק שירות עבודה בשעת חירום, התשכ״ז-1967- (1) בסעיף 1 - (א) בהגדרה 'מפעל למתן שירותים קיומיים', בכל מקום, במקום 'אירוע אסון המוני' יבוא 'אירוע חירום אזרחי'; (ב) במקום ההגדרה 'אירוע אסון המוני' יבוא: 'אירוע חירום אזרחי' - כהגדרת ו בסעיף 90א לפקודת המשטרה [נוסח חדש], התשל״א-1971;'; (ג) בהגדרה 'שירותים קיומיים', בפסקה (2), במקום אירוע אסון המוני' יבוא '

<עידו בן יצחק: אירוע חירום אזרחי; (2) בסעיף 16ב, בכל מקום, במקום 'אירוע אסון המוני' יבוא 'אירוע חירום אזרחי' ובמקום 'אירוע האסון ההמוני' יבוא 'אירוע החירום האזרחי'; (3) בסעיף 18א, במקום 'אירוע אסון המוני' יבוא 'אירוע חירום אזרחי'.

<עידו בן יצחק: 6.

<עידו בן יצחק: תיקון פקודת הרוקחים.

<עידו בן יצחק: בפקודת הרוקחים [נוסח חדש], התשמ״א-1981, בסעיף 68(א) בהגדרה 'מצב חירום', בפסקה (1), במקום 'אירוע אסון המוני' יבוא 'אירוע חירום אזרחי'.

<עידו בן יצחק: 7.

<עידו בן יצחק: תיקון חוק שיקים ללא כיסוי.

<עידו בן יצחק: בחוק שיקים ללא כיסוי, התשמ״א-1981, בסעיף 1, בהגדרה 'הכרזה על שעת חירום', בפסקה (2), במקום 'אירוע אסון המוני' יבוא 'אירוע חירום אזרחי'.

<עידו בן יצחק: 8.

<עידו בן יצחק: תיקון חוק התקשורת (בזק ושידורים).

<עידו בן יצחק: בחוק התקשורת (בזק ושידורים), התשמ"ב-1982, בסעיף 13א – (1) – (א) במקום ההגדרה 'אירוע אסון המוני' יבוא: 'אירוע חירום אזרחי' - כהגדרתו בסעיף 90א לפקודת המשטרה;'; (ב) בהגדרה 'החלטה על שעת חירום', בפסקה (2), במקום 'אירוע אסון המוני' יבוא 'אירוע חירום אורחי'; (2) בסעיפים קטנים (ג) ו(ד)(1) במקום 'אירוע אסון המוני' יבוא 'אירוע חירום אזרחי'.

<עידו בן יצחק: 9.

<עידו בן יצחק: תיקון חוק רישום ציוד וגיוסו לצבא הגנה לישראל.

<עידו בן יצחק: בחוק רישום ציוד וגיוסו לצבא הגנה לישראל, התשמ״ז-1987 – (1) בסעיף 27(4), בכל מקום, במקום 'אירוע אסון המוני' יבוא 'אירוע חירום אזרחי'; (2) בסעיף 28, במקום 'באירוע אסון המוני' יבוא 'באירוע חירום אזרחי'.

<עידו בן יצחק: 10.

<עידו בן יצחק: תיקון חוק סדר הדין הפלילי (סמכויות אכיפה - חיפוש בגוף ונטילת אמצעי זיהוי).

<עידו בן יצחק: בחוק סדר הדין הפלילי (סמכויות אכיפה - חיפוש בגוף ונטילת אמצעי זיהוי), התשנ״ו- 1986, בסעיף 11כז(ב)(2), במקום '

<עידו בן יצחק: באירוע אסון המוני' יבוא 'באירוע חירום אזרחי'.

<עידו בן יצחק: 11.

<עידו בן יצחק: תיקון חוק שידורי טלוויזיה (כתוביות ושפת סימנים).

<עידו בן יצחק: בחוק שידורי טלוויזיה (כתוביות ושפת סימנים), התשס״ה-2005, בסעיף 9(ד) – (1) בהגדרה 'הודעת חירום', בפסקה (1), במקום 'אירוע אסון המוני' יבוא 'אירוע חירום אזרחי'; (2) בהגדרה 'אירוע אסון המוני', במקום 'אירוע אסון המוני' יבוא 'אירוע חירום אזרחי'.

<עידו בן יצחק: 12.

<עידו בן יצחק: תיקון חוק לייעול האכיפה והפיקוח העירוניים ברשויות המקומיות (הוראת שעה).

<עידו בן יצחק: בחוק לייעול האכיפה והפיקוח העירוניים ברשויות המקומיות (הוראת שעה), התשע״א-2011, בסעיף 9(א), במקום 'אירוע אסון המוני' יבוא 'אירוע חירום אזרחי'.

<עידו בן יצחק: 13.

<עידו בן יצחק: תיקון חוק שירות אזרחי.

<עידו בן יצחק: בחוק שירות אזרחי, התשע״ז-2017, בסעיף 20(א), בהגדרה 'החלטה על שעת חירום', בפסקה (2), במקום 'אירוע אסון המוני' יבוא 'אירוע חירום אזרחי'.

<עידו בן יצחק: " הערה לפרוטוקול: השבוע אושר בוועדת העבודה והרווחה גם תיקון לחוק שעות עבודה ומנוחה, שגם הוא עושה שימוש במונח הזה.

<עידו בן יצחק: אנחנו נעשה את ההתאמות הדרושות גם שם.

יואב קיש: מישהו רוצה להתייחס?

יואב קיש: אני מעלה את הצעת החוק להכנה לקריאה שניה ושלישית להצבעה.

יואב קיש: מי בעד?

יואב קיש: בעד – פה אחד

יואב קיש: ההצעה נתקבלה.

יואב קיש: תודה, ההצעה התקבלה פה אחד.

יואב קיש: אני נועל את הישיבה.